7.+Valoració+dels+mestres

__**Valoració del treball Núria Paret (Aspasim)**__

Treballar en grup sempre enriqueix, però actualment, els paràmetres han canviat. El treball col.laboratiu, i més en Xarxa és una bona opció per poder aprendre no només a nivell tecnològic, sino també a nivell metodològic. Poder compartir i intercanviar amb els alumnes, textos, imatges i sons, i haver d'interpretar què és el que ens volen dir ha estat molt enriquidor. Sobretot amb els nostres alumnes que tenen greus dificultats en els aprenentatges, i en entendre la realitat. Treballar, compartir i participar amb totes les escoles del barri és per nosaltres molt enriquidor i normalitzador. Els nostres nens i nenes, tot i les seves dificultats, els hi agrada veure els dibuixos i escoltar el text. A més a més com a mestres, hem pogut intercanviar experiències, vivències i coneixements. Ha estat molt motivador també preparar el treball per poder-lo explicar en la Jornada de cloenda del curs i d'intercanvi de Bones Pràctiques del CRP de Sarrià Sant Gervasi de Barcelona, el 28 de juny del 2011. Això ens ha animat a reflexionar més a nivell teòric i a presentar-lo d'una manera més acurada i polida. Personalment, ha estat un plaer.

Barcelona, abril 2011

__Valoració del treball Núria Ribas i Esperanza Tremosa (Poeta Foix)__

Aquest treball fet amb l'alumnat de 1r ha estat molt engrescador tan per la metodologia com per l'ús de les TIC. Ens ha permès enriquir el vocabulari i la construcció de frases.Ha estat la motivació per aprendre a fer rodolins, cosa que hem aprofitat perquè a nivell individual, posteriorment poguessin fer el seu treball pels Jocs Florals de Sant Jordi. A nivell plàstic ha suposat una feina d'anàlisi i abstracció dels rodolins fets per les altres escoles. Pensem que aquestes activitats col·laboratives haurien de tenir continuïtat.

__Valoració del treball Bet Rosàs (CEE Vil·la Joana)__

Realitzar activitats amb les escoles de la zona sempre és enriquidor pels nens i nenes. A més, alguns dels nostres alumnes fan compartida amb altres escoles de Sarrià Sant Gervasi, per tant, compartir activitats amb aquestes és molt positiu per ells. I tot i les dificultats que tenen en el dia a dia per mantenir la compartida, per continuar amb un peu a l’ordinària parlen de l’escola Nabí com la seva escola, com els seus companys! Voler identificar-se amb ells, tenir el desig de formar part d’una realitat més normalitzada pot ser un motor per seguir endavant. Per tant, activitats com aquestes reforcen altres treballs que realitzem amb xarxa com ara els tallers compartits, olimpiades i compartides. Per finalitzar, dir que aquesta activitat, a més a més, ha permés realitzar un treball col·laboratiu amb altres nens i nenes mitjançant les noves tecnologies. Entre tots hem confegit una feina que ha tingut un resultat molt bonic i això reconforta i molt quan en el dia a dia és difícil per un mateix poder portar a terme les feines que se li proposen a l’escola. Portar a terme activitats amb un final exitós juntament amb l’escola ordinària és clarament una experiència positiva pels alumnes. Espero que siguem capaços de portar-ne més a terme de cara el proper curs.

__Valoració del treball Ester Sanagustín (Escola Dolors Monserdà-Santapau)__

Fer una activitat com aquesta de treball col·laboratiu dins del seminari anima a continuar treballant amb altres escoles i amb els seus alumnes. Compartir experiències enriqueix i dóna noves motivacions als mestres per transferir-les als seus alumnes.

__Valoració de treball Chiara Cabello (Escola Xiprers)__

Ha estat un plaer fer aquesta activitat tant a nivell de mestres (ha hagut molt bona "sintonia" entre tots el mestres del seminari de coordinació informàtica) com a nivell de nens i nenes. Esperem que el proper curs poguem fer més activitats com aquesta.


 * __Valoració del treball Joan Martín (Escola Tàber)__**

Des de l'escola Tàber es valora molt positivament aquesta experiència, sobretot pel que fa al treball col·laboratiu que suposa, tot utilitzant les noves tecnologies. Sens dubte, aquesta manera d'elaboració d'activitats comença a ser, cada cop més, el pa de cada dia, el contacte i la utilització de les noves tecnologies en tots els àmbits és cada cop més palpable a les aules. És per això, que creiem molt oportú aquest métode de treball i sobretot pel que fa al contacte amb altres escoles a través de la Web. La valoració dels alumnes respecte al treball realitzat, tant el treball físic de la realització dels dibuixos i els rodolins, com el treball més digital i informàtic amb el suports web, ha estat molt positiva i això ja ho diu tot. Nens, nenes i mestres creiem molt adient i destacable el fet de compartir responsabilitats i materials entre escoles, es una manera de veure la manera de treballar d'altres comunitats i d'aprendre tots de tots. La Web ens permet aquest tipus de comunicació i intercanvi d'idees...per què no potenciar-ho tenint la possibilitat de fer-ho a l'escola des dels cursos més incials? Mica en mica, anem creant i potenciant noves maneres d'aprenentatge en aquesta societat cada vegada més digital que ens ocupa.